Noverit tam presens etas quam futura posteritas quatinus Ansellus, venerabilis abbas de Calmis, ejusdemque ecclesie couventus, ventitionem, quam Stephanus, abbas Sancti Remigii Senonensis, Pruliacensi cenobio fecit, portionem videlicet quam prefata Calmensis ecclesia in luco de Plenseul habebat, laudavit et absolute concessit. Et, ne aliqua falsitate interveniente turbaretur, testes satis actorizabiles ex utraque parte affuisse manifestum est: ex parte Calmensis ecclesie, Stephanus, Milidunensis abbas, Henricus, frater ejusdem, Hugo, prior, Guntelmus, monachus, Symon ceterique fratres et testes et laudatores fuerunt; Gislebertus, Robertusque frater ejus Berniderii hoc testificantur; ex parte vero Pruliacensis ecclesie, Godefridus cellerius, Teodoricus, monachi, Gauterius, presbiter de Duna Maria, Teobaudus de Dontili et Arnurfus, miles ejusdem ville, Hubertus medicus iddem (sic) testificantur. Anno incarnati verbi millesimo centesimo sexagesimo sexto actum est.